มหาวิทยาลัยเทคโนโลยีราชมงคลพระนคร

มหาวิทยาลัยเทคโนโลยีราชมงคลพระนคร (อังกฤษ: Rajamangala University of Technology Phra Nakhon; อักษรย่อ: มทร.พระนคร / RMUTP) เป็นมหาวิทยาลัยลำดับที่ 4 ตามพระราชบัญญัตมหาวิทยาลัยเทคโนโลยีราชมงคลทั้ง 9 แห่ง ที่ตั้งอยู่ใจกลางกรุงเทพมหานคร ในสถาบันอุดมศึกษาของรัฐ สังกัดกระทรวงการอุดมศึกษา วิทยาศาสตร์ วิจัยและนวัตกรรม จัดการศึกษาด้านครุศาสตร์อุตสาหกรรม คหกรรมศาสตร์ บริหารธุรกิจ เทคโนโลยีสารสนเทศ วิศวกรรมศาสตร์ วิทยาศาสตร์ สถาปัตยกรรมศาสตร์ อุตสาหกรรมสิ่งทอ เสื้อผ้า แฟชั่น การบริหารจัดการ ก่อตั้งขึ้นเมื่อปี 2548 โดยแยกออกจากสถาบันเทคโนโลยีราชมงคล มหาวิทยาลัยเทคโนโลยีราชมงคลพระนครมีสถานที่ตั้ง 5 แห่ง ศูนย์กลางมหาวิทยาลัย คือ ศูนย์เทเวศร์ และศูนย์อื่นๆ คือ ศูนย์โชติเวช ศูนย์พณิชยการพระนคร ศูนย์ชุมพรเขตรอุดมศักดิ์ และศูนย์พระนครเหนือ ประวัติ ก่อนหน้าปี พ.ศ.2519 บรรดาโรงเรียนช่างกล พณิชยการ เป็น[โรงเรียนสังกัดกรมอาชีวศึกษา ดังนั้น สมาคมต่างๆ ที่จัดตั้ง จึงเป็นสมาคมที่จัดตั้งภายใต้กรมอาชีวศึกษา ซึ่งเป็นการจัดการศึกษาในระดับประกาศนียบัตรวิชาชีพ ในปี พ.ศ.2519 เป็นปีที่โรงเรียนอาชีวศึกษา รวม 29 แห่ง แยกตัวจากกรมอาชีวศึกษา จัดตั้งเป็นสถาบันเทคโนโลยีและอาชีวศึกษา ซึ่งจัดการศึกษาในระดับปริญญาตรี และ ปวช. ปวส. ต่อมาเมื่อวันที่ 15 กันยายน พ.ศ.2531 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 ทรงโปรดเกล้าพระราชทานนามชื่อใหม่ว่า สถาบันเทคโนโลยีราชมงคล มีหมายความว่า สถาบันเทคโนโลยีอันเป็นมิ่งมงคลแห่งพระราชา ทั้งนี้เลยได้ถือเอาวันที่ 15 กันยายนของทุกปีเป็นวันราชมงคล หลังจากนั้นได้มีการยกระดับระบบการศึกษา จึงทำให้มีการปรับเปลี่ยนเป็นมหาวิทยาลัยเทคโนโลยีราชมงคล ตามพระราชบัญญัติมหาวิทยาลัยเทคโนโลยีราชมงคล เมื่อวันที่ 18 มกราคม พ.ศ.2548 ซึ่งมีการรวมกลุ่มวิทยาเขตใกล้เคียงกันจัดตั้งเป็นมหาวิทยาลัยเทคโนโลยีราชมงคล 9 แห่ง และหนึ่งในนั้นคือมหาวิทยาลัยเทคโนโลยีราชมงคลพระนคร ปัจจุบัน มหาวิทยาลัยเทคโนโลยีราชมงคลพระนคร เป็นมหาวิทยาลัยที่ในกรุงเทพมหานคร ประกอบด้วยวิทยาเขตเดิม 5 แห่ง ได้แก่ ศูนย์เทเวศร์ (ศูนย์หลัก) โดยศูนย์เทเวศร์เดิมเป็นที่ตั้งของ วังรพีพัฒน์หรือ วังราชบุรี ของพระเจ้าบรมวงศ์เธอ กรมหลวงราชบุรีดิเรกฤทธิ์ พระบิดาแห่งกฎหมายไทย ซึ่งที่ดินแห่งนี้พระองค์ได้รับพระราชทานจากพระบาทสมเด็จพระจุลจอมเกล้าเจ้าอยู่หัว รัชกาลที่ 5 โปรดเกล้าฯ ให้สร้างพระราชทาน ซึ่งตั้งอยู่เชิงสะพานเทเวศร์นฤมิต ทางฝั่งเหนือของคลองผดุงกรุงเกษม ตรงข้ามกับวังเทวะเวสม์ และวังเทเวศร์ โดยตลอดระยะเวลาที่พระองค์ได้รับราชการทรงวางรากฐานงานด้านกฎหมาย และระบบตุลาการ และทรงพัฒนาระบบการศึกษาวิชาการด้านกฎหมายเป็นปฐมเหตุให้มีการแก้ไขปรับปรุงกฎหมายสยามให้ทัดเทียมนานาอารยประเทศ หลังจากนั้นได้ปรากฏหน่วยงาน และสถาบันการศึกษาด้านกฎหมาย และกระบวนการยุติธรรมมากมายที่ทำหน้าที่เป็นเสาหลักค้ำจุนประเทศชาติให้มั่นคง สำหรับพื้นที่วังแห่งนี้ได้สืบทอดมาเป็นสถานศึกษามหาวิทยาลัยเทคโนโลยีราชมงคลพระนคร วิทยาเขตเทเวศร์ ปัจจุบันคือ ศูนย์เทเวศร์ เป็นที่ตั้งของ สำนักงานอธิการบดี, คณะครุศาสตร์อุตสาหกรรม และคณะเทคโนโลยีสื่อสารมวลชน ศูนย์โชติเวช วิทยาเขตโชติเวช ปัจจุบันคือ ศูนย์โชติเวช เป็นที่ตั้งของ คณะเทคโนโลยีคหกรรมศาสตร์ และคณะสถาปัตยกรรมศาสตร์และการออกแบบ ศูนย์พณิชยการพระนคร ถือกำเนิดจาก “โรงเรียนประถมศึกษาพิเศษภาษาอังกฤษวัดสัมพันธวงศ์” เมื่อปี พ.ศ.2443 เพื่อตอบสนองแผนการศึกษา พ.ศ.2441 ซี่งเป็นแผนการศึกษาฉบับแรกของกระทรวงธรรมการ ที่ให้จัดการเรียนการศึกษาพิเศษ หรือ “อาชีวะศึกษา” แรกเริ่มเน้นการเรียนภาษาอังกฤษ ต่อมามีการพัฒนาหลักสูตรโดยเพิ่มวิชาเสมียนพนักงาน วิชาค้าขายและการบัญชี ต่อมาในปี พ.ศ.2445 ได้ย้ายสถานที่ไปที่วัดมหาพฤฒาราม และใช้ชื่อว่า “โรงเรียนพณิชยการวัดมหาพฤฒาราม” และได้ขยายการศึกษาเพิ่มเติมที่วัดราชบูรณะคือ “โรงเรียนพณิชยการวัดราชบูรณะ” และในปี พ.ศ.2459 ได้มีการรวมโรงเรียนพณิชยการวัดมหาพฤฒาราม และ โรงเรียนพณิชยการวัดราชบูรณะ เป็น “โรงเรียนพณิชยการวัดแก้วฟ้าล่าง” และจัดการเรียนการสอนที่ วัดแก้วฟ้าล่าง จนกระทั่งในปี พ.ศ.2472 ได้ย้ายสถานที่เรียนจาก “วัดแก้วฟ้าล่าง” ไปที่ “วัดหัวลำโพง” และได้เพิ่มสถานที่เรียนใหม่ที่วัดสามพระยาคือ “โรงเรียนพณิชยการวัดสามพระยา” ในปี พ.ศ.2483 ได้รวมโรงเรียนพณิชยการวัดแก้วฟ้าล่าง และ โรงเรียนพณิชยการวัดสามพระยา เป็น “โรงเรียนพณิชยการพระนคร” และได้ย้ายไปเรียนที่โรงเรียนวัดบพิตรพิมุข ที่วังบูรพาภิรมณ์ และ พ.ศ.2492 โรงเรียนพณิชยการพระนคร ได้ย้ายมาเปิดการสอนที่ วังนางเลิ้ง (วังกรมหลวงชุมพรเขตรอุดมศักดิ์) จวบจนถึงปัจจุบัน วิทยาเขตพณิชยการพระนคร ปัจจุบันคือ ศูนย์พณิชยการพระนคร เป็นที่ตั้งของ คณะบริหารธุรกิจ และคณะศิลปศาสตร์ ศูนย์ชุมพรเขตรอุดมศักดิ์ (รวมกับศูนย์พณิชยการพระนคร) เมื่อปีพ.ศ.2476 ได้ถือกำเนิดโรงเรียนวิชาชีพช่างตัดเสื้อเกิดขึ้นคือ “โรงเรียนช่างตัดเสื้อวัดสุทัศน์” เนื่องจากสมัยนั้นวิชาชีพช่างเสื้อมีแต่ชาวต่างชาติเสียเป็นส่วนใหญ่ กระทรวงธรรมการ เห็นควรเปิดโรงเรียนวิชาชีพช่างตัดเสื้อเกิดขึ้น โดยเปิดสอน วิชาช่างเย็บในระดับประถมศึกษา และวิชาช่างตัดในระดับมัธยมศึกษา และยังเปิดการศึกษาผู้ใหญ่ เพื่อให้บุคคลภายนอกที่มีความสนใจวิชาชีพดังกล่าว พ.ศ.2504 เนื่องจากโรงเรียนได้รับควานิยมเข้าเรียนมากขึ้น และสถานที่แออัด จึงย้ายโรงเรียนมาตั้งอยู่ที่ ถนนนครสวรรค์ แขวงสี่แยกมหานาคและแขวงสวนจิตรลดา เขตดุสิต กรุงเทพมหานคร เมื่อวันที่ 25 ธันวาคม พ.ศ.2504 และได้เปลี่ยนชื่อเป็นโรงเรียนช่างตัดพระนคร และต่อมาได้ยกสถานะเป็น วิทยาลัยชุมพรเขตอุมศักดิ์ ในปี พ.ศ.2514 โดยเปิดสอนในระดับ ปวช. และ ปวส. และต่อมาได้เปลี่ยนเป็น วิทยาลัยเทคโนโลยีและอาชีวศึกษา วิทยาเขตชุมพรเขตรอุดมศักดิ์ และได้เปลี่ยนเป็น สถาบันเทคโนโลยีราชมงคล วิทยาเขตชุมพรเขตรอุดมศักดิ์ และได้มีการเปิดสอนหลักสูตรปริญญาตรี เพื่อเพิ่มโอกาสสำหรับผู้จบ ปวส. และพัฒนาวงการวิชาชีพการออกแบบแฟชั่นและสิ่งทอ จนถึงปัจจุบัน วิทยาเขตชุมพรเขตรอุดมศักดิ์ ควบรวมเข้ากับศูนย์พณิชยการพระนคร เป็นที่ตั้งของ คณะอุตสาหกรรมสิ่งทอและออกแบบแฟชั่น พระอนุสาวรีย์พลเรือเอกพระเจ้าบรมวงศ์เธอ กรมหลวงชุมพรเขตอุดมศักดิ์ พระอนุสาวรีย์พลเรือเอกพระเจ้าบรมวงศ์เธอ กรมหลวงชุมพรเขตอุดมศักดิ์ ถือเป็นสิ่งยึดเหนี่ยวจิตใจของชาวพณิชยการพระนครตั้งแต่อดีตถึงปัจจุบัน โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินมาทรงเปิดพระอนุสาวรีย์ด้วยพระองค์เอง วันอาภากร วันอาภากร ตรงกับวันที่ 19 ธันวาคม ของทุกปี ชาวพณิชยการพระนครถือว่าวันนี้เป็นวันสำคัญอย่างยิ่ง เพราะนอกจากจะเป็นวันคล้ายวันประสูติของพลเรือเอกพระเจ้าบรมวงศ์เธอ กรมหลวงชุมพรเขตอุดมศักดิ์ (พระนามเดิม คือ "พระองค์เจ้าอาภากรเกียร์ติวงศ์") ซึ่งตรงกับวันที่ 19 ธันวาคม พ.ศ.2423 พณิชยการพระนคร เข้าตั้งหลักปักฐานอยู่ที่บริเวณวังของเสด็จพ่อ ตั้งแต่ พ.ศ.2491 เป็นต้นมา หลังจากนั้นประมาณ 55 ปีต่อมา พ.ศ.2513-2514 ร้อยเอกสุวิทย์ ทัดพิทักษ์กุล ศิษย์เก่าพณิชยการพระนคร รุ่น 2491 ในฐานะนายกสมาคมนักเรียนเก่าพณิชยการพระนคร และศาสตราจารย์ธรรมนูญ อัคคพาณิช (ผู้อำนวยการโรงเรียนพณิชยการพระนคร ในขณะนั้น) ได้ปรึกษาหารือกันว่า ที่ตั้งของพณิชยการพระนคร เคยเป็นที่ประทับของเสด็จพ่อมาก่อน และพระองค์ท่านก็ถือเป็นปูชนียบุคคล ที่ชาวไทยต่างยกย่องนับถือ และเป็นศูนย์รวมจิตใจของชาวพณิชยการพระนครอีกด้วย จึงเห็นสมควรว่า ควรจัดสร้างพระอนุสาวรีย์ของพระองค์ขึ้นประดิษฐานหน้าวิทยาเขตฯ ไว้เป็นอนุสรณ์ และยังเป็นวันที่คณาจารย์ นักศึกษา เจ้าหน้าที่ รวมไปถึงศิษย์เก่าร่วมใจกันประกอบพิธีทางศาสนา พิธีบวงสรวง เพื่อแสดงความกตัญญูกตเวทิตาต่อพลเรือเอกพระเจ้าบรมวงศ์เธอ กรมหลวงชุมพรเขตอุดมศักดิ์ ผู้ให้สถานที่พักพิงและอาศัยวังนางเลิ้งก่อตั้งเป็น “พณิชยการพระนคร” เรือนหมอพร เรือนหมอพร เป็นพิพิธภัณฑ์ที่จัดแสดงเรื่องราวที่เกี่ยวเนื่องกับพลเรือเอกพระเจ้าบรมวงศ์เธอ กรมหลวงชุมพรเขตอุดมศักดิ์ ภายในจัดแสดงเครื่องใช้ประจำพระองค์และเครื่องมือแพทย์ และยังเป็นศูนย์วัฒนธรรมของวิทยาเขตพณิชยการพระนคร โดยที่ดินบริเวณนี้ในอดีตเคยเป็นวังที่ประทับของ กรมหลวงชุมพรเขตอุดมศักดิ์ เหตุที่ให้ชื่อเรือนหลังนี้ว่า “เรือนหมอพร” เพราะทางวิทยาเขตฯ เคยใช้เรือนหลังนี้เป็นเรือนพยาบาลมาก่อน ส่วนชื่อ “หมอพร” เป็นพระนาม กรมหลวงชุมพรฯ ในบทบาทที่เป็นหมอรักษาคนไข้ ศูนย์พระนครเหนือ วิทยาเขตพระนครเหนือ ปัจจุบันคือ ศูนย์พระนครเหนือ เป็นที่ตั้งของ คณะวิทยาศาสตร์และเทคโนโลยี และคณะวิศวกรรมศาสตร์ สัญลักษณ์ ตราประจำมหาวิทยาลัย เป็นตรารูปวงกลมมีรูปดอกบัวบาน 8 กลีบล้อมรอบดอกบัวบาน 8 กลีบ หมายถึง ทางแห่งความสำเร็จ มรรค 8 และความสดชื่นเบิกบานที่ก่อให้เกิดปัญญาแผ่ขจรไปทั่วสารทิศภายใต้ดอกบัวเป็นดวงตราพระราชลัญจกรของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 บรรจุอยู่ อันเป็นสัญลักษณ์และเครื่องหมายประจำองค์พระมหากษัตริย์ของ รัชกาลที่ 9 บทตรารูปวงกลมมีพระมหาพิชัยมงกุฏครอบและมีเลข 9 บรรจุอยู่ หมายถึง รัชกาลที่ 9 ด้านล่างของตรารูปวงกลมทำเป็นกรอบโค้งรองรับมีชื่อ “มหาวิทยาลัยเทคโนโลยีราชมงคลพระนคร” คั่นปิดหัวท้ายของกรอบด้วยลวดลายดอกไม้ทิพย์พิมพ์ประจำยามทั้งสองข้าง หมายถึงความเจริญรุ่งเรือง แจ่มใส เบิกบาน มหาวิทยาลัยเทคโนโลยีราชมงคล หมายความว่า “มหาวิทยาลัยเทคโนโลยีอันเป็นมงคลแห่งพระราชา” บัวฉลองขวัญ “บัวฉลองขวัญ” หรือ “King of Siam” เป็นบัวสกุลบัวผัน ที่เกิดความงามได้เพราะความสามารถของคุณชัยพล ธรรมสุวรรณ ที่นำเกสรของไดเรกเตอร์ จี.ที.มอร์ (Director G.T.Moore) มาผสมกับทองสุก เมื่อปี พ.ศ.2542 แล้วนำไปปลูกยังดินแดนต่างประเทศจนได้ชื่อภาษาอังกฤษว่า “King of Siam” ฉลองขวัญ อินทนิล ต้นไม้ประจำมหาวิทยาลัย ชื่ออื่นๆ ต้นอินทนิล, จ่อล่อ, จะล่อหูกวาง เป็นต้นไม้สกุล Lythraceae ลักษณะเป็นไม้ต้น ผลัดใบสูงประมาณ 5-12 เมตร เป็นไม้ทรงพุ่ม เปลือกต้นสีน้ำตาล ผิวเปลือกต้นแตกเป็นร่องตื้นเป็นไม้ที่ให้ร่มเงาอินทนิลเป็นเป็นพรรณไม้ที่ทนต่อสภาพแวดล้อมและเจริญเติบโตในทุกภาคของประเทศไทย มีความหมายถึง ความเจริญรุ่งเรืองอายุยืนนาน สีประจำมหาวิทยาลัย สีม่วง ซึ่งเป็นสีที่สะท้อนถึงความสง่างามและความคิดสร้างสรรค์ Pantone: P 93-8 C เพลงประจำมหาวิทยาลัย สดุดีราชมงคล เป็นเพลงประจำมหาวิทยาลัยเทคโนโลยีราชมงคลทั้งเก้าแห่ง ผู้แต่งคำร้องคือ คุณสมชาย จินดานนท์ แต่งทำนองโดยคณะนาฏศิลป์และดุริยางค์ สถาบันเทคโนโลยีราชมงคล เพลงสดุดีราชมงคล เป็นเพลงประจำสถาบันเทคโนโลยีราชมงคลเดิม เมื่อสถาบันเทคโนโลยีราชมงคลได้ปรับเปลี่ยนเป็นมหาวิทยาลัยเทคโนโลยีราชมงคลทั้งเก้าแห่ง เพลงสดุดีราชมงคล ก็ได้เปลี่ยนมาเป็นเพลงประจำมหาวิทยาลัยเทคโนโลยีราชมงคลทั้งเก้าแห่งตามไปด้วย พื้นที่จัดการศึกษา มหาวิทยาลัยเทคโนโลยีราชมงคลพระนคร มีพื้นที่จัดการศึกษา 4 แห่ง แบ่งเป็น 9คณะ 2วิทยาลัย และ5สถาบัน ได้แก่ ศูนย์เทเวศร์ คณะครุศาสตร์อุตสาหกรรม คณะเทคโนโลยีสื่อสารมวลชน วิทยาลัยการบริหารแห่งรัฐ สถาบันภาษา สถาบันวิจัยและพัฒนา ศูนย์โชติเวช คณะเทคโนโลยีคหกรรมศาสตร์ คณะสถาปัตยกรรมศาสตร์และการออกแบบ ศูนย์พณิชยการพระนคร คณะบริหารธุรกิจ คณะศิลปศาสตร์ คณะอุตสาหกรรมสิ่งทอและออกแบบแฟชั่น วิทยาลัยนานาชาติ ศูนย์พระนครเหนือ คณะวิทยาศาสตร์และเทคโนโลยี คณะวิศวกรรมศาสตร์ สถาบันอัญมณี เครื่องประดับไทย และการออกแบบ สถาบันสหวิทยาการดิจิทัลและหุ่นยนต์ สถาบันพัฒนานวัตกรรมยานยนต์แห่งอนาคต การบริหารงาน นายกสภามหาวิทยาลัย อธิการบดี การศึกษา มหาวิทยาลัยเทคโนโลยีราชมงคลพระนคร แบ่งการจัดการเรียนการสอนออกเป็น 9คณะ และ2วิทยาลัย ได้แก่ คณะ คณะครุศาสตร์อุตสาหกรรม คณะเทคโนโลยีคหกรรมศาสตร์ คณะเทคโนโลยีสื่อสารมวลชน คณะบริหารธุรกิจ คณะวิทยาศาสตร์และเทคโนโลยี คณะวิศวกรรมศาสตร์ คณะศิลปศาสตร์ คณะอุตสาหกรรมสิ่งทอและออกแบบแฟชั่น คณะสถาปัตยกรรมศาสตร์และการออกแบบ วิทยาลัย วิทยาลัยการบริหารแห่งรัฐ วิทยาลัยนานาชาติ อันดับและมาตรฐานของมหาวิทยาลัย มหาวิทยาลัยเทคโนโลยีราชมงคลพระนคร อยู่ในอันดับที่ 33 ของมหาวิทยาลัยในประเทศไทย ในเดือนกรกฎาคม พ.ศ.2559 จัดอันดับโดย Webometrics ซึ่งจัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บไซต์ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก โดยบ่งบอกถึงปริมาณและคุณภาพของสิ่งตีพิมพ์อิเล็กทรอนิกส์ของสถาบัน เพื่อใช้ร่วมกับตัวชี้วัดอื่น ๆ ในการประเมินผลงานวิจัยของสถาบัน ในปีพ.ศ.2567 มหาวิทยาลัยเทคโนโลยีราชมงคลพระนคร ได้รับการจัดอันดับที่ 1 (ร่วม) ของกลุ่มมหาวิทยาลัยเทคโนโลยีราชมงคล อันดับที่ 20 (ร่วม) ของประเทศไทย อันดับที่ 153 ของภูมิภาคเอเชียตะวันออกเฉียงใต้ และอยู่ในกลุ่มอันดับโดยรวมของเอเชียที่ 851-900 จากการจัดอันดับมหาวิทยาลัยชั้นนำในเอเชีย (QS World University Rankings : Asia ประจำปี 2025) โดยสำนักจัดอันดับ Quacquarelli Symonds (QS) ประกาศผลเมื่อวันที่ 6 พฤศจิกายน พ.ศ.2567 ซึ่งมีสถาบันเข้าร่วมจัดอันดับทั้งสิ้น 984 สถาบัน จัดอันดับโดย Quacquarelli Symonds (QS) เป็นองค์กรชั้นนำที่มีความเชี่ยวชาญในการให้ข้อมูลเชิงลึกและการประเมินคุณภาพของสถาบันการศึกษาระดับอุดมศึกษา โดยมีพันธกิจในการสนับสนุนให้นักศึกษาทั่วโลกสามารถบรรลุศักยภาพสูงสุดของตนผ่านการศึกษา การแลกเปลี่ยนระหว่างประเทศ และการพัฒนาทางอาชีพ ซึ่งการประเมินเหล่านี้มีบทบาทสำคัญในการกำหนดมาตรฐานและคุณภาพของสถาบันการศึกษา ที่จะสะท้อนถึงความมุ่งมั่นของมหาวิทยาลัยฯ ในการพัฒนาและยกระดับคุณภาพการศึกษาให้เป็นที่ยอมรับในระดับสากล ด้วยความทุ่มเทในด้านการวิจัย การเรียนการสอน และการพัฒนาทางวิชาการ นอกจากนี้ มหาวิทยาลัยเทคโนโลยีราชมงคลพระนคร ยังได้รับการจัดอันดับให้อยู่ในระดับ Three Stars จาก QS Stars ranking ซึ่งเป็นการประเมินที่ครอบคลุมความเป็นเลิศในด้านต่าง ๆ เช่น คุณภาพการสอน สิ่งอำนวยความสะดวก ความรับผิดชอบต่อสังคม และการพัฒนาเชิงนานาชาติ การประเมินนี้ช่วยยืนยันถึงความทุ่มเทและความสำเร็จของมหาวิทยาลัยในการมุ่งเน้นการพัฒนาในหลายมิติของการศึกษาและการบริหารจัดการ บุคคลที่มีชื่อเสียงจากมหาวิทยาลัย ด้านวงการบันเทิง เกียรติกมล ล่าทา นักร้อง นักแสดง ยุรนันท์ ภมรมนตรี นักการเมือง นักแสดง นักธุรกิจ เสรฐพร กฤดากร ณ อยุธยา มือกลอง วงพาราด็อกซ์ เทวินทร์ สุรเชิดเกียรติ นักแสดง พิมพ์พรรณ จันทะ นักแสดง มัคคุเทศก์ ภูษณุ วงศาวณิชชากร นักแสดง กณิณ ปัทมนันถ์ นักแสดง เจษฎา ลัดดาชยาพร นักร้อง นันทวัน เมฆใหญ่ นักแสดง ประวิทย์ เปรื่องอักษร นักร้อง, นักธุรกิจ ปราปต์ปฎล สุวรรณบาง นักแสดง มนฤดี ยมาภัย อดีตนักแสดง มยุรฉัตร เหมือนประสิทธิเวช นักแสดงหญิงและผู้จัดละครชาวไทย วินิจ เลิศรัตนชัย นักธุรกิจ อดีตนักจัดรายการวิทยุ อดีตพิธีกร และอดีตนักแสดง สมจินต์ ธรรมทัต อดีตนักแสดง สมิตพงศ์ สกุลพงศ์ชัย นักแสดง ด้านกีฬา แก้วฟ้า ต.บัวมาศ นักมวยสากลอาชีพชาวไทย พเยาว์ พูนธรัตน์ อดีตฮีโร่โอลิมปิคคนแรกของไทย อดีตแชมเปี้ยนโลกชาวไทยคนที่ 7 และอดีต ส.ส. จังหวัดประจวบคีรีขันธ์ ของพรรคประชาธิปัตย์ เพชรเก่ง ไก่ย่างห้าดาว (ชื่อจริง : กิตติชัย แจ้งข่าว) อดีตเป็นนักกีฬามวยไทย และเป็นผู้ฝึกสอนและเทรนเนอร์ให้กับชมรมกีฬามวยของจังหวัดพัทลุง ด้านบุคคลากรทางการศึกษา จงรัก พลาศัย อธิการบดีมหาวิทยาลัยนราธิวาสราชนครินทร์ ด้านการเมือง เกียรติชัย ชัยเชาวรัตน์ ชนก จันทาทอง ชิต เวชประสิทธิ์ เช็งจือ ลือประเสริฐ ธนา เมตตาริกานนท์ บุญถึง ผลพานิชย์ ยศ เทพหัสดิน ณ อยุธยา เรืองศักดิ์ งามสมภาค สุพัฒน์ สุธาธรรม ด้านศิลปินแห่งชาติ เพ็ญพรรณ สิทธิไตรย์ ศิลปินแห่งชาติ สาขาทัศนศิลป์ ปี พ.ศ. 2552 จินตนา สุขสถิตย์ ศิลปินแห่งชาติ สาขาศิลปะการแสดง (ดนตรีสากล - ขับร้อง) พ.ศ. 2547 เพ็ญพรรณ สิทธิไตรย์ อดีตศิลปินแห่งชาติ สาขาทัศนศิลป์ (ประณีตศิลป์ - แกะสลักเครื่องสด) ประจำปี พ.ศ. 2552 หม่อมหลวงศรีฟ้า มหาวรรณ อดีตศิลปินแห่งชาติ สาขาวรรณศิลป์ ประจำปี พ.ศ. 2539 ด้านธุรกิจ ภักดี แสนทวีสุข นักเขียน จิตรกร ลุงขาวไขอาชีพ อดีตนักธุรกิจ นักประชาสัมพันธ์ นักพูด นักประดิษฐ์ นักสังคมสงเคราะห์ และนักเขียนชาวไทย กัญญารัตน์ เกรียงไกรรัตน์ ทายาทรุ่นที่ 3 คณะสิงโตมังกรหยกสามพราน อ้างอิง แหล่งข้อมูลอื่น มหาวิทยาลัยเทคโนโลยีราชมงคลพระนคร